[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000006", "text": "Oluline teisipa\u0308eval, 25. aprillil kell 22.46:"}, {"text_idx": "#000007", "text": "- NYT: USA hinnangul algab ukrainlaste vastupealetung mais;"}, {"text_idx": "#000008", "text": "- Putin allkirjastas ukaasi, millega saab la\u0308a\u0308ne ettevo\u0303tete vara Vene riigi valdusse vo\u0303tta;"}, {"text_idx": "#000009", "text": "- Venemaa o\u0303huru\u0308nnakus Kupjanski ajaloomuuseumile hukkus inimene;"}, {"text_idx": "#000011", "text": "- Ukraina va\u0308itel kasutavad Vene relvajo\u0303udude u\u0308ksused oma sihtma\u0308rkide leidmiseks Jaapani kontsernile kuuluva ettevo\u0303tte Alpine Electronics loodud mobiilirakendust;"}, {"text_idx": "#000012", "text": "- Ukraina kavatseb kuus linna ta\u0308iesti uueks ehitada;"}, {"text_idx": "#000014", "text": "- Vene ru\u0308nnakute to\u0303ttu hukkus o\u0308o\u0308pa\u0308eva jooksul kolm tsiviilisikut;"}, {"text_idx": "#000015", "text": "- U\u0308RO esitas Musta mere viljakokkuleppe muutmise ettepanekud;"}, {"text_idx": "#000018", "text": "- Ukraina presidendi kantselei ma\u0308a\u0308ras igale uuele ru\u0308ndebrigaadile oma kontaktisiku, kes peaks aitama brigaadidel saada tarvilik varustus;"}, {"text_idx": "#000019", "text": "- Poola va\u0308lisminister: uus sanktsioonidepakett tuleb maikuus;"}, {"text_idx": "#000021", "text": "- Briti kaitseministeerium: Vene kaotused on va\u0308henenud kaitsesse asumise to\u0303ttu;"}, {"text_idx": "#000022", "text": "- Ukraina hinnangul kaotas Venemaa o\u0308o\u0308pa\u0308evas 690 so\u0303durit ja 14 suurtu\u0308kisu\u0308steemi."}, {"text_idx": "#000024", "text": "Viidates lekkinud dokumentidele kirjutab va\u0308ljaanne, et 12 Ukraina lahingbrigaadi 4000 so\u0303duriga oleksid valmis rindele minema aprilli lo\u0303pus. U\u0308heksa brigaadidest on koolitatud ja relvadega varustatud USA ja teiste NATO riikide poolt."}, {"text_idx": "#000025", "text": "Ukraina president Volodo\u0303mo\u0303r Zelenski on o\u0308elnud, et ma\u0308rtsis ei saanud vastupealetung alata, sest puudu oli relvadest, sealhulgas ha\u0308vitajatest."}, {"text_idx": "#000026", "text": "Venemaa president Vladimir Putin allkirjastas teisipa\u0308eval ukaasi, mille ja\u0308rgi saab juhul, kui Vene vara on mo\u0303nes la\u0308a\u0308neriigis u\u0308le vo\u0303etud, astuda Venemaal sama sammu ning vo\u0303o\u0303rriigi ettevo\u0303te vara vo\u0303tta ajutiselt Vene riigi valdusse, vahendas Venemaa riigimeedia."}, {"text_idx": "#000027", "text": "Tegu on Moskva vastusammuga juhtumitele, kus la\u0308a\u0308neriikides on Vene ettevo\u0303tete vara u\u0308le vo\u0303etud."}, {"text_idx": "#000028", "text": "Vene riigimeedia ja\u0308rgi on Saksa energiahiid Uniper ja soomlaste energiaettevo\u0303tte Fortum kaks ettevo\u0303tet, mille varad vo\u0303etakse ajutiselt Vene vo\u0303imude poolt u\u0308le."}, {"text_idx": "#000029", "text": "Venemaa va\u0308lisminister Sergei Lavrov u\u0308tles teisipa\u0308eval, et USA-ga vangide vahetamise jaoks on Venemaal eraldi, mitteavalik kanal, sest avalik vahetuse u\u0308le arutelu muudaks asjad keeruliseks, vahendas Reuters."}, {"text_idx": "#000033", "text": "\"Siin nad ei ru\u0308nda (maad mo\u0308o\u0308da \u2013 toim.), aga see suund on ha\u0308vitamisvahendite kasutamise rekordiomanik. Pa\u0308eva jooksul andis vaenlane seal 432 lo\u0308o\u0308ki erinevat tu\u0308u\u0308pi suurtu\u0308kiva\u0308e ja mitut tu\u0308u\u0308pi raketiheitjaga, korralda 13 o\u0303huru\u0308nnakut lennukitelt ja raketiru\u0308nnakuid,\" u\u0308tles Ts\u030cerevato\u0303i teisipa\u0308eval riikliku telekanalis."}, {"text_idx": "#000034", "text": "Ta to\u0303i vo\u0303rdluseks, et Donetski oblastis asuvas Bahmuti piirkonnas andsid okupandid viimase o\u0308o\u0308pa\u0308eva jooksul 280 suurtu\u0308kilo\u0308o\u0308ki ja viisid la\u0308bi neli o\u0303huru\u0308nnakut."}, {"text_idx": "#000035", "text": "Samal ajal ha\u0308vitasid Ukraina relvajo\u0303ud Ts\u030cervato\u0303i so\u0303nul Kupjanski suunal o\u0308o\u0308pa\u0308evaga 15 Vene so\u0303durit ja mitu u\u0308hikut so\u0303jatehnikat."}, {"text_idx": "#000036", "text": "\"Meie kaitsejo\u0303ud ei lasknud vaenlasel puhata ja andsid ka tagasilo\u0308o\u0308gi. Meie lo\u0308o\u0308kide tulemusena ha\u0308vitati 15 sissetungijat, 65 sai haavata, ha\u0308vitati vastase soomustransporto\u0308o\u0308r, 240-mm miinipilduja, iseliikuv suurtu\u0308kk Tjulpan, tankito\u0303rjekahur Rapira ja kolm mehitamata o\u0303huso\u0303idukit,\" u\u0308tles Ts\u030cerevato\u0303i."}, {"text_idx": "#000037", "text": "Vene so\u0303java\u0308elased alustasid ru\u0308nnakut Kupjanski keskusele umbes kell 9.15 raketilo\u0308o\u0308giga. Linnas ha\u0308vis koduloomuuseum, mille la\u0308heduses puuduvad so\u0303java\u0308eobjektid. Varem tulistasid okupandid linna kaks raketti S-300. Selle tagaja\u0308rjel suri naine, kelle surnukeha toodi va\u0308lja koduloomuuseumi rusude alt. Veel u\u0308ks inimene vo\u0303ib olla rusude all. Neli inimest viidi haiglasse, kuus said suhteliselt kergeid vigastusi ja keeldusid haiglaravist."}, {"text_idx": "#000038", "text": "!!\ufe0fThe Russians shelled the centre of #Kupiansk in #Kharkiv Region with S-300s. They hit a museum. There are people under the rubble. At least five civilians are known to have been injured, the head of the Presidential Office Andriy #Yermak reported.: Telegram / Andriy Yermak /RzVpn9V6R2"}, {"text_idx": "#000039", "text": "Ukraina relvajo\u0303ud on saavutanud marginaalset edu Luhanski oblastis asuva Kreminna linna la\u0308hedal, ru\u0308nnates Vene va\u0308gede logistikaso\u0303lmi, teatas so\u0303jauuringute instituut ISW."}, {"text_idx": "#000041", "text": "Kreminna asub 25 kilomeetri kaugusel oblasti peamisest linnast Sjeverodonetskist."}, {"text_idx": "#000042", "text": "Ukraina soovib ta\u0308ielikult uueks ehitada kuus linna, mis on saanud Venemaa ru\u0308nnakutes karmilt kannatada, ning selleks luuakse eraldi programm, u\u0308tles Ukraina peaminister Denis S\u030cmo\u0303hal."}, {"text_idx": "#000044", "text": "Linnad ehitatakse u\u0308les uute printsiipide ja\u0308rgi, lisas peaminister."}, {"text_idx": "#000045", "text": "\"See ta\u0308hendab, et ei ehitata uuesti vaid maju ja hooneid, vaid ko\u0303ik, su\u0308steemse la\u0308henemisega, uute planeeringutega ja nende asumite ta\u0308ieliku transformatsiooniga,\" lausus S\u030cmo\u0303hal."}, {"text_idx": "#000046", "text": "Peaminister lisas, et see programm on osa suuremast plaanist kiiresti Ukraiana asulad u\u0308les ehitada vaatamata sellele, et so\u0303da veel ka\u0308ib."}, {"text_idx": "#000048", "text": "\"Ru\u0308nnakru\u0308hmade komando\u0308rid kasutavad nutitelefone, millel on rakendus \"Alpine Quest GPS\", kus on a\u0308ra ma\u0308rgitud meie tulepositsioonide koordinaadid, ru\u0308nnaku sihtma\u0308rgid ja nendeni viivad teed,\" u\u0308tles Ukraina va\u0308gede idagrupeeringu komando\u0308r Aleksandr So\u0303rskii teisipa\u0308eval."}, {"text_idx": "#000050", "text": "Venemaa relvajo\u0303udude ru\u0308nnakute to\u0303ttu hukkus viimase o\u0308o\u0308pa\u0308eva jooksul kaks inimest Donetski oblastis ja veel u\u0308ks inimene Harkivi oblastis. Lisaks sai veel 13 inimest Donetski oblastis viga."}, {"text_idx": "#000051", "text": "Venemaa o\u0303igustab uues ajalooo\u0303pikus enda algatatud so\u0303da"}, {"text_idx": "#000052", "text": "Uues Vene ajalooo\u0303pikus 11. klassile on eraldi peatu\u0308kk, milles o\u0303igustatakse \"so\u0303jalist erioperatsiooni\" Ukraina vastu ning see on koolidele saadaval 1. septembrist, teatas Meduza. O\u0303piku autorid on Vene presidendi abi Vladimir Medinski ja MGIMO rektor Anatoli Torkunov."}, {"text_idx": "#000053", "text": "Ukraina peastaap teatas 43 Vene ru\u0308nnaku to\u0303rjumisest o\u0308o\u0308pa\u0308eva jooksul"}, {"text_idx": "#000054", "text": "Ukraina kaitsejo\u0303udude peastaap teatas oma hommikuses rindeu\u0308levaates, et Ukraina to\u0303rjus viimase o\u0308o\u0308pa\u0308eva jooksul 43 Vene va\u0308gede ru\u0308nnakut kolmest suunast. Peastaabi teatel on Vene va\u0308gede peapingutus ja\u0308tkuvalt Bahmut, Avdijivka ja Marinka. Ko\u0303ige a\u0308gedamad lahingud toimuvad Bahmuti ja Marinka pa\u0308rast. Lo\u0303mani suunal ei teinud Vene va\u0308ed pealetungioperatsioone."}, {"text_idx": "#000055", "text": "U\u0308RO peasekreta\u0308ri kantselei avaldas esmaspa\u0308eval avalduse, milles viidatakse ettepanekutele Musta mere viljakokkuleppe parandamiseks ja laiendamiseks. Teates ro\u0303hutatakse, et kokkulepet elluviiva koordinatsioonikeskuse to\u0308o\u0308s on esinenud takistusi. Teate kohaselt saadeti sama ettepanekute pakett ka viljakokkuleppe u\u0308leja\u0308a\u0308nud kahele osalisele ehk Tu\u0308rgile ja Ukrainale."}, {"text_idx": "#000056", "text": "Vene uudisteagentuuri TASS teatel on Vene va\u0308lisminister Sergei Lavrov kirja ka\u0308tte saanud ning Lavrovi so\u0303nul tuleb kirja sisu veel uurida."}, {"text_idx": "#000057", "text": "Hiljuti lekkinud USA salastatud valitsusdokumentidest on ilmnenud, et USA hinnangul vo\u0303tab U\u0308RO peasekreta\u0308r U\u0308RO-s Venemaa huve liiga palju arvesse ning on na\u0308iteks viljakokkuleppe ja\u0308tkamiseks vo\u0303tma enam arvesse Vene huve. Venemaal on Musta mere viljakokkuleppe osas ka varem mitmeid pretensioone olnud."}, {"text_idx": "#000059", "text": "Vene kaitseministeerium meenutas ka Ukraina meredrooniru\u0308nnakuid 2022. aasta oktoobris, misto\u0303ttu tollal peatas Venemaa Musta mere viljakokkuleppe ta\u0308itmise. Samas lepe ja\u0308tkus ning Venemaa va\u0308itel andis selleks Tu\u0308rgi omad garantiid ja Ukraina kirjaliku lubaduse mitte kasutada humanitaarkoridori ja Ukraina sadamaid so\u0303jategevuse la\u0308biviimiseks Vene Fo\u0308deratsiooni vastu."}, {"text_idx": "#000060", "text": "Musta mere viljakokkulepe pikendamine peaks toimuma 18. mail. Musta mere viljakokkuleppe ja\u0308tkamisele kutsusid pu\u0308hapa\u0308eval u\u0308les ka G7 grupi riigid. Kokkuleppe abil on Ukraina eksportinud 28 miljonit kuupmeetrit vilja alates eelmise aasta juulist, meenutas Politico."}, {"text_idx": "#000061", "text": "The Financial Times kirjutas oma allikatele tuginedes, et Euroopa Liit ja Jaapan lu\u0308kkasid tagasi USA ettepaneku G7 riikide grupile keelustada pea ta\u0308ielikult la\u0308a\u0308neriikidest Venemaale suunduv eksport. Majandusbloki ja Jaapani hinnangul ei ole selline pea ta\u0308ielik keeld lihtsalt vo\u0303imalik."}, {"text_idx": "#000062", "text": "Lehe allikate so\u0303nul tegi USA sellise ettepaneku, kuna nad pole rahul kuidas Venemaa saab oma la\u0308hinaabrite abiga sanktsioonidest mo\u0308o\u0308da minna. Kuigi USA jaoks on kaubavahetus Venemaaga nende majandusest va\u0308ike osa, siis Euroopa Liit ja Jaapan on ja\u0308tkuvalt Venemaaga majanduslikult seotud ja seda isegi peale sanktsioonide kehtestamist."}, {"text_idx": "#000065", "text": "Ukraina presidendi kantselei ma\u0308a\u0308ras igale uuele ru\u0308ndebrigaadile kontaktisiku"}, {"text_idx": "#000066", "text": "Ukraina presidendi kantselei ma\u0308a\u0308ras igale formeerimisel olevale uuele Ukraina ru\u0308ndebrigaadile oma kontaktisiku, et tagada neile eesolevaks pealetungiks ko\u0303ik tarvilik, teatas Ukrainska Pravda. Sama lehe va\u0308itel toimus Ukraina presidendi juures aprilli alguses kohtumine, kus osales veidi u\u0308le ku\u0308mne inimese presidendi kantseleist, o\u0303iguskaitseorganidest ja osalesid ka mitmed ministrid, kes olid end so\u0303jaolukorras to\u0303estanud. Kohalolnutele anti uute ru\u0308ndebrigaadide varustamisvajaduse nimekiri ning suunis, et brigaadide jaoks tuleb leida ko\u0303ik vajalik ja vahet pole, et kust vo\u0303ib kuidas."}, {"text_idx": "#000067", "text": "Poola va\u0308lisminister Zbigniew Rau u\u0308tles esmaspa\u0308eva o\u0303htul, et uus Euroopa Liidu sanktsioonide pakett Venemaa vastu tuleb millalgi su\u0308gavas maikuus ning varem pole midagi oodata. Poola esitas sel kuul ettepaneku uuteks sanktsioonideks Venemaa vastu, mille hulka kuulub Vene naftatorusid tarnitava nafta ning Vene teemantide keeld. Euroopa Liit on siiani vo\u0303tnud vastu ku\u0308mme sanktsioonide paketti Venemaa vastu alates Venemaa ta\u0308ieulatuslikust kallaletungist Ukrainale 2022. aasta alguses."}, {"text_idx": "#000068", "text": "Poola vo\u0303imupartei O\u0303igus ja O\u0303iglus (PiS) esimees Jaroslaw Kaczynski u\u0308tles, et so\u0303da Ukrainas vo\u0303ib pa\u0308a\u0308dida kompromissiga ning see tekitab Poolale uusi va\u0308ljakutseid. Kaczynski samas u\u0308tles, et see kuidas so\u0303da lo\u0303ppeb pole veel selge ning kuigi Poola toetab Ukrainat ta\u0308iel ma\u0308a\u0308ral, siis ei so\u0303ltu ko\u0303ik Poolast. Kaczynski ro\u0303hutas, et so\u0303japidamine Ukrainas on na\u0308idanud, et Poolal on vaja tugevat armeed, kus on adekvaatne kaudtuli ja o\u0303huto\u0303rjesu\u0308steemid, vahendas Poola pressiagentuur PaP."}, {"text_idx": "#000070", "text": "Ukraina rahvusliku vastupanu keskus teatas, et Vene okupatsioonivo\u0303imud korraldasid Krimmi poolsaarel uusi la\u0308biotsimisi, et u\u0308les leida Ukraina partisane. La\u0308biotsimised korraldati nende inimeste korterites, keda vo\u0303imud pidasid ebalojaalseteks. Samuti olevat suurenenud ta\u0308navatel la\u0308bi viidud juhukontrollide arv. Ukraina vastupanukeskuse va\u0308itel olevat poolsaarel suurenenud rahulolematus tulenevalt Vene mobilisatsioonikampaaniast."}, {"text_idx": "#000071", "text": "U\u0308hendkuningriigi kaitseministeerium to\u0303i oma hommikuses rindeu\u0308levaates esile, et Vene va\u0308gede kaotused on aprillis hinnanguliselt langenud 30 protsenti vo\u0303rrelduna suurte kaotustega selle aasta jaanuaris ja ma\u0308rtsis. Brittide hinnangul tuleneb see kaitsele minekust, kuna Vene va\u0308gede talvine pealetung ei suutnud oma eesma\u0308rke ta\u0308ita."}, {"text_idx": "#000072", "text": "Ukraina kaitsejo\u0303udude peastaap avaldas teisipa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000073", "text": "- elavjo\u0303ud umbes 187770 (vo\u0303rdlus eelmise pa\u0308evaga + 690);"}, {"text_idx": "#000074", "text": "- mobiilsed raketilaskesu\u0308steemid (MLRS) 539 (+0)"}, {"text_idx": "#000075", "text": "- operatiivtaktikalised droonid 2437 (+24);"}, {"text_idx": "#000076", "text": "- autod ja muud so\u0303idukid, sealhulgas ku\u0308tuseveokid umbes 5784 (+31);"}, {"text_idx": "#000077", "text": "Ukraina enda kaotuste kohta samasuguse regulaarsusega andmeid ei avalda ning pole ka avalikult selgitanud, et millise metoodika alusel nad Vene so\u0303jakaotusi kokku loevad."}, {"text_idx": "#000082", "text": "So\u0303ja 422. pa\u0308ev: USA kindrali hinnangul puudub Vene so\u0303java\u0308el tahtejo\u0303ud ja moraal"}, {"text_idx": "#000083", "text": "So\u0303ja 415. pa\u0308ev: Vene spetsnaz on Ukrainas kaotanud kuni 95 protsenti eriva\u0308elastest"}, {"text_idx": "#000084", "text": "Ko\u0303rvemaa rattamaratoni vo\u0303itsid Kivistik ja Uibokand"}, {"text_idx": "#000085", "text": "Teisipa\u0308ev on sajuta, sooja on alla 20 kraadi"}, {"text_idx": "#000088", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000090", "text": "Pooleli ja\u0308etud Hollandi derbima\u0308ng lo\u0303petatakse suletud uste taga"}, {"text_idx": "#000091", "text": "Muugal tuleb na\u0308dala lo\u0303pus evakuatsioonio\u0303ppus"}, {"text_idx": "#000092", "text": "NASA asub uurima asteroidilt toodud materjali"}, {"text_idx": "#000093", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000094", "text": "So\u0303ja 578. pa\u0308ev: Vene ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000096", "text": "Kulukas rohepoliitika kaotab la\u0308a\u0308nes hoogu"}, {"text_idx": "#000097", "text": "Lego loobus kasutatud plastpudelitest valmistatud klotside tootmisest"}, {"text_idx": "#000098", "text": "Rahandusminister saatis kiirkoosko\u0303lastusele ko\u0303rgemate riigiteenijate palgato\u0303usu ka\u0308rpe"}, {"text_idx": "#000101", "text": "Venekeelsete \"Pehmete ja karvaste\" uued osad su\u0308nnivad Eestis"}, {"text_idx": "#000102", "text": "Oktoobris so\u0303idab Tallinnas viis trammiliini"}, {"text_idx": "#000103", "text": "Na\u0308dala algus on va\u0308hese pilvisusega ja sajuta"}, {"text_idx": "#000104", "text": "ETV spordi lu\u0308hiuudised 25. septembril"}, {"text_idx": "#000105", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000106", "text": "Eesti neljas satelliit saadetakse orbiidile oktoobri alguses"}, {"text_idx": "#000107", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000109", "text": "Filmiajakirjanik Hollywoodi streigist: mo\u0303ned suuremad filmid on edasi lu\u0308kkunud"}, {"text_idx": "#000114", "text": "Pa\u0308rnu linn laiendab tasulise parkimise ala ja to\u0303stab hinda"}, {"text_idx": "#000115", "text": "Valitsus loodab maakonnasiseste bussiliinide tasuliseks muutmisega teenida 3\u20135 miljonit eurot piletitulu"}, {"text_idx": "#000116", "text": "Lelle - Rapla raudteelo\u0303ik la\u0308heb kapitaalremonti"}, {"text_idx": "#000117", "text": "Neljapa\u0308eval ja reedel on Tallinna ku\u0308lje all Muugal suuro\u0303nnetuse o\u0303ppus"}, {"text_idx": "#000118", "text": "Kliimaministeerium plaanib lo\u0303petada hanekahjude hu\u0308vitamise"}, {"text_idx": "#000120", "text": "Kettagolfi rajad nihkuvad u\u0308ha enam Tallinnast va\u0308lja"}, {"text_idx": "#000121", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000122", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]